
Linnavara tasuta võõrandamine 

(taskulambid ja nende tarvikud koguses 30 tk)

1. Asjaolud ja menetluse käik

Narva Linnavalitsusele laekus 23.11.2007 Ida Politseiprefektuuri Narva Politseiosakonnalt taotlus nr IDA10-1.11.2/28530, milles paluti linnavalitsuselt abi politseiosakonnale taskulampide ja nende tarvikute (liiklusreguleerija torbikud) ostmisel koguses 30 tk. Antud vara on Narva politseiosakonnale vajalik, et tagada pimedal ajal kvaliteetsemalt avalikku korda ja liiklusjärelevalvet. 
Narva Linnavalitsus soetas sel eesmärgil AS-lt Ristart 30 ML taskulampi ja 30 ML D liiklusreguleerija torbikut üldsummas 53 433,11 krooni (sh käibemaks 8 150,81 krooni) ning taotles 29.11.2007 kirjas nr RP/2191 eelnimetatud linnavara tasuta võõrandamist Narva politseiosakonnale.
Küsimust arutati Narva Linnavalitsuse linnavarakomisjoni 24.01.2008 istungil (protokoll nr 1) ning võeti vastu otsus:

esitada Narva Linnavalitsuse istungile protokollilise otsuse vastuvõtmiseks küsimus ML taskulampide ja ML D liiklusreguleerija torbikute koguses 30 tk  üldmaksumusega 53 433,1 krooni tasuta võõrandamise kohta Ida Politseiprefektuuri Narva politseiosakonnale.

2. Õiguslikud järeldused

Vastavalt Narva Linnavolikogu 09.06.2006 määrusega nr 18/55 kinnitatud “Linnavara võõrandamise korra” punktile 16.1.1 võib linnavara tasuta võõrandada, kui vara on vajalik riigile või muule avalik-õiguslikule isikule temale seaduses sätestatud ülesannete täitmiseks. Sama korra punkti 16.2 kohaselt võõrandatakse linnavara tasuta üksnes Linnavolikogu otsusel.

3. Otsus

3.1. Võõrandada tasuta Ida Politseiprefektuuri Narva politseiosakonnale (registrikood 70006748) Narva Linnakantselei (registrikood 75008485)  bilansis olev linnavara – ML taskulambid ja  ML D liiklusreguleerija torbikud koguses 30 tk üldmaksumusega 53 433 (viiskümmend kolm tuhat nelisada kolmkümmend kolm) krooni 11 senti (sh käibemaks   8 150,81 krooni).

3.2. Narva Linnavalitsuse Linnavara- ja Majandusametil teha käesolev otsus teatavaks punktis 3.1. nimetatud asjaosalistele.

3.3. Volitada linnapead Tarmo Tammiste’t allkirjastama Narva linna nimel punktis 3.1. nimetatud vara tasuta võõrandamise leping.

4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Otsus jõustub seaduses sätestatud korras.

Mihhail Stalnuhhin

Narva Linnavalitsus võtab vastu protokollilise otsuse:

1.  Taotleda Narva Linnavolikogult otsuse vastuvõtmist linnavara – taskulampide ja nende tarvikute koguses 30 tk tasuta võõrandamiseks vastavalt lisatud Narva Linnavolikogu otsuse eelnõule. 

2.  Volitada Narva Linnavalitsuse Linnavara- ja Majandusameti direktori kt Arkadi Nikolajevi´t antud küsimust ette kandma Narva Linnavolikogu istungil.

Tarmo Tammiste 




   Ants Liimets

Linnapea                                                                        Linnasekretär

